Zille: 'Ek het nie stemme gewerf' | Maroela Media
Sy het nie stemme gewerf nie, maar bloot met kiesers gepraat en hulle aangemoedig om in die ry te bly staan om hul kruisies te trek ondanks lang wagtye.
Só het Helen Zille, voorsitter van die DA se federale raad, gesê nadat sy Maandag glo hardhandig uit 'n stemlokaal in Bethelsdorp in die Oos-Kaap verwyder is.
Volgens Zille het sy op verkiesingsdag verskillende stempunte besoek waar sy langs die rye afgestap en kiesers gegroet het. Sy ontken dat sy stemme probeer werf het en sê sy was juis baie versigtig in die Onafhanklike Verkiesingskommissie (OVK) se afgebakende gebied by die stempunt.
"Ek het vir mense in die rye dankie gesê dat hulle vandag kom stem het en hulle gevra om asseblief in die rye te wag, al gaan dit lank vat aangesien dit belangrik is dat hulle stem."
Die stempunt by die Fernwood Park Primary School het volgens Zille baie lang rye gehad. Sy het opgemerk dat mense nie in rye verdeel word volgens hul van nie, asook dat dit baie lank gevat het om mense se ID-nommers in te tik en hul registrasie te bevestig voor hulle kon stem.
Volgens Zille het sy met die nodige magtiging die stemlokaal binnegegaan en aan die hoofbeampte voorgestel dat die rye volgens vanne verdeel word, maar die beampte het die voorstel geïgnoreer en haar versoek om die stemlokaal te verlaat. Zille het toe die stempunt verlaat en 'n OVK-verteenwoordiger oor die situasie ingelig.
Sy het later weer na die stempunt teruggekeer en volgens haar was die ry nog langer en is mense steeds nie in aparte rye volgens hul van verdeel nie. Sy het mense in die tou weer aangemoedig om geduldig te wees en toe sy aan die voorkant van die ry kom, het twee ANC-agente haar glo daarvan beskuldig dat sy stemme werf.
Zille is weer in die stemlokaal in waar die hoofbeampte haar glo ook daarvan beskuldig het dat sy stemme werf. "Ek het gesê dit is nie waar nie en vir haar gesê om my nie daarvan te beskuldig as sy geen bewyse in die verband het nie."
Dit is toe dat 'n polisiebeampte Zille uit die stemlokaal verwyder het. "Die beampte het my genader en opdrag gegee om die lokaal te verlaat nog voor ek 'n woord kon sê. Ek het my magtiging vir hom gewys en gesê ek het die reg om daar te wees. Hy het my beveel om die lokaal te verlaat waarna hy my gegryp en uit die gebou uitmarsjeer het. Ek het vir hom gesê om my te los of ek sal hom van aanranding aankla."
'n Kollega van Zille het 'n video van die voorval gemaak waarna haar foon deur die beampte gevat is. Die twee is na die Bethelsdorp-polisiestasie waar hulle klagte van aanranding en diefstal aanhangig gemaak het. Die selfoon is aan Zille se kollega terugbesorg.
Grace Langa, woordvoerder van die onafhanklike polisieondersoekdirektoraat (Opod), het bevestig hulle ondersoek die klag van aanranding wat Zille teen die polisiebeampte aanhangig gemaak het.
Covid-19-statistieke: Net meer as 100 nuwe gevalle
Ja, die tannie het seker nie op n direkte wyse stemme gewerf nie, maar wou sekerlik in die kollig beweeg en toon dat sy iemand van invloed is wat erbamlik omgee. Op so n wyse dat dit te erg kruiperig en hinderlik voorgekom het. Sekerlik gehoop dat sy tog daarmee n stemmetjie kon wen.
Jy moet ingeteken wees om te stem13-28Jy moet ingeteken wees om te stem
Sy het gesoek daarvoor. Party-verteenwoordigers het nie die mag/ bevoegdheid om die OVK rond te order of hulle werk te probeer doen nie, selfs al is die OVK beamptes onbevoeg. Ek dink die SAPD lid het heeltemal korrek opgetree.
Jy moet ingeteken wees om te stem13-31Jy moet ingeteken wees om te stem
Helen Zille ken die verkiesingsreëls. Hoekom het sy nie daarby gehou nie.
Daar is maniere en maniere om dinge gedoen te kry.
Waar die ANC betrokke is, moet jy baie meer versigtig wees. Sy kon anders opgetree het, maar ek is seker sy het die lawaai gemaak met 'n politieke doel voor oë.
Jy moet ingeteken wees om te stem14-32Jy moet ingeteken wees om te stem
Iets hier maak nie sin nie. Waar ek gaan stem het was daar stalletjies met al die verskillende partye en elkeen van die partye se verteenwoordigers het jou kom groet gevra of jy ń pen het en dankie gesê dat jy kom stem het ens. ens. ens. , daar was self koffie gemaak en eetgoedjies amper soos ń kerk basaar , hoekom is hulle nie verwyder nie?
Wat verwag Zille, almal ken haar as DA, om daar stert te swaai by die kiesers, nee wat, jy bly staan op jou staanplek.